CELEX: 
Language: et
Date: 2021-10-13 00:00:00
Title: KOMISJONI RAKENDUSMÄÄRUS (EL) …/…, millega muudetakse rakendusmäärust (EL) 2020/1191, millega kehtestatakse meetmed, et hoida ära taimeviiruse tomati-pruunmädaniku liitu sissetoomine ja seal levimine

KOMISJONI RAKENDUSMÄÄRUS (EL) …/…,
            
            
               13.10.2021,
            
            
               millega muudetakse rakendusmäärust (EL) 2020/1191, millega kehtestatakse meetmed, et hoida ära taimeviiruse tomati-pruunmädaniku liitu sissetoomine ja seal levimine
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 26. oktoobri 2016. aasta määrust (EL) 2016/2031, mis käsitleb taimekahjustajatevastaseid kaitsemeetmeid, millega muudetakse Euroopa Parlamendi ja nõukogu määruseid (EL) nr 228/2013, (EL) nr 652/2014 ja (EL) nr 1143/2014 ning millega tunnistatakse kehtetuks nõukogu direktiivid 69/464/EMÜ, 74/647/EMÜ, 93/85/EMÜ, 98/57/EÜ, 2000/29/EÜ, 2006/91/EÜ ja 2007/33/EÜ,
                  1
                eriti selle artiklit 30,
            
            
               võttes arvesse Euroopa Parlamendi ja nõukogu 15. märtsi 2017. aasta määrust (EL) 2017/625, mis käsitleb ametlikku kontrolli ja muid ametlikke toiminguid, mida tehakse eesmärgiga tagada toidu- ja söödaalaste õigusnormide ning loomatervise ja loomade heaolu, taimetervise- ja taimekaitsevahendite alaste õigusnormide kohaldamine, millega muudetakse Euroopa Parlamendi ja nõukogu määruseid (EÜ) nr 999/2001, (EÜ) nr 396/2005, (EÜ) nr 1069/2009, (EÜ) nr 1107/2009, (EL) nr 1151/2012, (EL) nr 652/2014, (EL) 2016/429 ja (EL) 2016/2031, nõukogu määruseid (EÜ) nr 1/2005 ja (EÜ) nr 1099/2009 ning nõukogu direktiive 98/58/EÜ, 1999/74/EÜ, 2007/43/EÜ, 2008/119/EÜ ja 2008/120/EÜ ning millega tunnistatakse kehtetuks Euroopa Parlamendi ja nõukogu määrused (EÜ) nr 854/2004 ja (EÜ) nr 882/2004, nõukogu direktiivid 89/608/EMÜ, 89/662/EMÜ, 90/425/EMÜ, 91/496/EMÜ, 96/23/EÜ, 96/93/EÜ ja 97/78/EÜ ja nõukogu otsus 92/438/EMÜ (ametliku kontrolli määrus),
                  2
                eriti selle artikli 22 lõiget 3 ja artiklit 52,
            
            
               ning arvestades järgmist:
            
            
               (1)Komisjoni rakendusmäärusega (EL) 2020/1191
                  3
                on kehtestatud meetmed liikide Solanum lycopersicum L. ja Capsicum spp. istutamiseks ettenähtud taimede liitu toomiseks ja veoks liidu piires. Nagu kõnealuse määruse rakendamisel saadud kogemused on näidanud, tuleks kõnealuste meetmete kohaldamisalasse lisada ka liigi Solanum lycopersicum L. hübriidid, sest need hübriidid on ka vastuvõtlikud tomati pruunmädaniku viirusele (edaspidi „määratletud taimekahjustaja“).
            
            
               (2)Selleks et nõuetekohaselt juhtida taimeterviseriske ja kohaldada vajalikke meetmeid kõige ohtlikuma taimse materjali suhtes, on asjakohane asendada mõiste „istutamiseks ettenähtud määratletud taimed“ mõistega „määratletud taimed“, mis hõlmab kõiki liigi Solanum lycopersicum L. ja selle hübriidide ning liigi Capsicum spp. taimi, samuti neid, mis ei ole ette nähtud taasistutamiseks, kui ei ole määratletud teisiti. Kõnealune mõiste ei peaks hõlmama määratletud seemneid ja määratletud vilju, mille kohta on olemas eraldi määratlused. Neid määratlusi tuleks aga vastavalt muuta, et lisada liigi Solanum lycopersicum L. hübriidid. 
            
            
               (3)Alates rakendusmääruse (EL) 2020/1191 vastuvõtmisest on komisjoni poolt 2020. ja 2021. aastal tehtud auditiseeriad näidanud, et meetmeid taimekahjustaja likvideerimiseks ei ole järjekindlalt rakendatud. Seepärast on vaja kehtestada erieeskirjad piiritletud alade kehtestamiseks ja seal võetavate meetmete kohta. Kõnealustes eeskirjades tuleks ka eristada füüsiliselt kaitstud tootmiskohti muudest tootmiskohtadest, sest nendest lähtuv taimeterviserisk on erinev.
            
            
               (4)Tuleks täpsustada, et emataimede kontrollimine peaks toimuma võimalikult lühikese aja jooksul enne viljade korjamist, sest pärast rakendusmääruse (EL) 2020/1191 vastuvõtmist saadud kogemustele tuginedes on see vajalik tagamaks, et seemned eraldatakse viljadest, mis on määratletud taimekahjustajast vabad. 
            
            
               (5)Rakendusmääruse (EL) 2020/1191 alusel tehtud taimetervise kontrollide käigus on liikmesriigid avastanud suure hulga Hiinast ja Iisraelist pärit nakatunud saadetisi. Tuginedes alates 2020. aastast kaubanduse kontrolli- ja ekspertsüsteemis (TRACES)
                  4
                registreeritud kinnipidamiste erinevale määrale, tuleks seepärast kõnealuste saadetiste importimisel suurendada kontrollimise sagedust Iisraelist pärit seemnete ja istutamiseks ettenähtud taimede puhul 50 %-ni ning Hiinast pärit seemnete puhul 100 %-ni. 
            
            
               (6)Selleks et oleks aega kontrollida uute meetmete rakendamist ja tagada liidu territooriumi jätkuv kaitse määratletud taimekahjustaja sissetoomise ja levimise eest, tuleks rakendusmääruse (EL) 2020/1191 kohaldamisaega pikendada kuni 31. maini 2023.
            
            
               (7)Pärast seda, kui mõiste „istutamiseks ettenähtud määratletud taimed“ on asendatud mõistega „määratletud taimed“, tuleb rakendusmääruse (EL) 2020/1191 lisas teha mõned sellest tulenevad muudatused.
            
            
               (8)Seepärast tuleks rakendusmäärust (EL) 2020/1191 vastavalt muuta.
            
            
               (9)Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
         
         
            
               Rakendusmääruse (EL) 2020/1191 muutmine
            
            
               Rakendusmäärust (EL) 2020/1191 muudetakse järgmiselt.
            
            
               1)Artikli 1 punktid b, c ja d asendatakse järgmisega:
            
            
               „b)
                     „määratletud taimed“ – liigi Solanum lycopersicum L. ja selle hübriidide ning liigi Capsicum spp. taimed, v.a määratletud seemned ja määratletud viljad;
            
            
               c)
                     „määratletud seemned“ – liigi Solanum lycopersicum L. ja selle hübriidide ning liigi Capsicum spp. seemned; 
            
            
               d)
                     „määratletud viljad“ – liigi Solanum lycopersicum L. ja selle hübriidide ning liigi Capsicum spp. viljad.“.
            
            
               2)Artikkel 4 asendatakse järgmisega:
            
            
               „Artikkel 4
            
            
               Meetmed seoses määratletud taimekahjustaja kinnitatud esinemisega
            
            
               1.Kui määratletud taimekahjustaja esinemine või kahtlustatav esinemine liikmesriigi territooriumil leiab ametlikku kinnitust, tagab asjaomase liikmesriigi pädev asutus, et määratletud taimekahjustaja likvideerimiseks võetakse asjakohased meetmed vastavalt määruse (EL) 2016/2031 artiklile 17.
            
            
               Lisaks sellele võtab kõnealune pädev asutus käesoleva artikli lõigetes 2 ja 3 sätestatud meetmed, välja arvatud juhul, kui seoses kõnealuse taimekahjustajaga on täidetud määruse (EL) 2016/2031 artikli 18 lõike 4 tingimused.
            
            
               2.Pädev asutus kehtestab viivitamata piiritletud ala järgmiselt:
            
            
               a)kui määratletud taimekahjustaja esineb füüsiliselt kaitstud tootmiskohtades, koosneb piiritletud ala vähemalt tootmiskohast, kus kõnealune taimekahjustaja on leitud; 
            
            
               b)kui määratletud taimekahjustaja esineb muudes kui punktis a osutatud tootmiskohtades, koosneb piiritletud ala:
            
            
               i)saastunud piirkonnast, mis hõlmab vähemalt tootmiskohta, kus on kinnitatud määratletud taimekahjustaja esinemine;
            
            
               ii)saastunud piirkonda ümbritsevast vähemalt 30 m puhvertsoonist. 
            
            
               3.Piiritletud alal peab pädev asutus või pädeva asutuse ametliku järelevalve all olev ettevõtja:
            
            
               a)istutamiseks ettenähtud määratletud taimede või määratletud seemnete tootmiseks ettenähtud tootmiskohtade puhul:
            
            
               i)eemaldama ja hävitama viivitamata kõik istutamiseks ettenähtud määratletud taimede nakatunud partiid ja vajaduse korral kõnealuste partiide määratletud seemned. Eemaldatakse ja hävitatakse viisil, millega välistatakse määratletud taimekahjustaja levimise risk;
            
            
               ii)rakendama konkreetseid hügieenimeetmeid personali, tootmisüksuse tarindite, tööriistade ja masinate, materjalide ja transpordivahendite suhtes, et vältida määratletud taimekahjustaja levimist teistele tootmisüksuses asuvatele partiidele ning määratletud taimede järelkultuuridele või muudesse tootmiskohtadesse;
            
         
         
            
               iii) hävitama kasvusubstraadi või käitlema seda vähemalt viljelusperioodi lõpus nii, et puudub määratletud taimekahjustaja levimise tuvastatav risk;
            
            
               b)määratletud viljade tootmiseks ettenähtud tootmiskohtade puhul:
            
            
               i)eemaldama ja hävitama tootmiskohast kõik taimed vähemalt viljelusperioodi lõpus. Eemaldatakse viisil, millega välistatakse määratletud taimekahjustaja levimise tuvastatav risk;
            
            
               ii) rakendama konkreetseid hügieenimeetmeid personali, tootmiskoha tarindite, tööriistade ja masinate, materjalide ning viljade pakendamis- ja transpordivahendite suhtes, et vältida määratletud taimekahjustaja levimist määratletud taimede järelkultuuridele või muudesse tootmiskohtadesse; 
            
            
               iii)hävitama kasvusubstraadi või käitlema seda vähemalt viljelusperioodi lõpus nii, et puudub määratletud taimekahjustaja levimise tuvastatav risk;
            
            
               4.
                     Pädevad asutused võivad piiritletud ala tühistada ja asjaomased likvideerimismeetmed lõpetada, kui pärast määratletud taimede järelkultuuridelt proovide võtmist ja analüüsimist on leitud, et kõnealune ala on vähemalt kuue kuu jooksul pärast kõnealuste taimede istutamist olnud määratletud taimekahjustajast vaba.“
            
            
               3)Artikli 7 lõike 1 esimese lõigu punkt b asendatakse järgmisega: 
            
            
               „b) pädev asutus on seemnetest või nende emataimedest võtnud proove ja analüüsinud neid määratletud taimekahjustaja suhtes või ettevõtjad on võtnud selliseid proove ja teinud analüüse pädeva asutuse ametliku järelevalve all ning tehtud analüüside põhjal on leitud, et seemned või nende emataimed on määratletud taimekahjustajast vabad. Emataimede kontrollimisel võetakse proovid võimalikult vähe aega enne esimest viljade korjamist.
            
            
               Määratletud taimekahjustaja esinemise kahtluse korral võivad proove võtta ja analüüse teha üksnes pädevad asutused kooskõlas määruse (EL) 2016/2031 artikli 87 lõike 3 punktiga c.“ 
            
            
               4)Artikli 9 lõike 1 punkti a alapunkt ii asendatakse järgmisega:
            
            
               „ii) asjaomased määratletud seemned või nende emataimed on määratletud taimekahjustaja suhtes läbinud lisas osutatud ametliku proovivõtu ja analüüsimise ning on kõnealuste analüüside põhjal tunnistatud määratletud taimekahjustajast vabaks. 
            
            
               Emataimede kontrollimisel võetakse proovid võimalikult vähe aega enne esimest viljade korjamist.“
            
            
               5)Artikkel 10 asendatakse järgmisega:
            
            
               „Artikkel 10 
               Ametlik kontrollimine liitu toomisel
            
            
               Vastavalt käesoleva määruse lisas esitatule peab pädev asutus esimeses liitu saabumise piiripunktis või komisjoni delegeeritud määruses (EL) 2019/2123* osutatud kontrollipunktis võtma proove ja tegema analüüse vähemalt 20 % määratletud seemnete ja määratletud taimede saadetistest. 
            
            
               Proovide võtmise ja analüüside tegemise määr on Iisraelist pärit määratletud seemnete ja istutamiseks ettenähtud määratletud taimede saadetiste puhul 50 % ning Hiinast pärit määratletud seemnete saadetiste puhul 100 %.
            
            
               -----
            
            
               * Komisjoni 10. oktoobri 2019. aasta delegeeritud määrus (EL) 2019/2123, millega täiendatakse Euroopa Parlamendi ja nõukogu määrust (EL) 2017/625 selles osas, millistel juhtudel ja tingimustel võib teatavate kaupade identsus- ja füüsilist kontrolli teha kontrollipunktis ning dokumentide kontrolli mujal kui piiripunktis (ELT L 321, 12.12.2019, lk 64).“
            
            
               6)Artiklis 12 asendatakse kuupäev „ 31. maini 2022“ kuupäevaga „31. maini 2023“.
            
            
               7)Lisa muudetakse vastavalt käesoleva määruse lisale.
            
         
         
            
               Artikkel 2
            
            
               Jõustumine
            
            
               Käesolev määrus jõustub kahekümnendal päeval pärast selle avaldamist Euroopa Liidu Teatajas.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 13.10.2021
            
            
               
                     Komisjoni nimel
               
               
                     president
                     Ursula VON DER LEYEN
               
               
            
         
         
            
                  
                     (1)
                  
                        ELT L 317, 23.11.2016, lk 4.
               
               
                  
                     (2)
                  
                        ELT L 95, 7.4.2017, lk 1.
               
               
                  
                     (3)
                  
                        Komisjoni 11. augusti 2020. aasta rakendusmäärus (EL) 2020/1191, millega kehtestatakse meetmed, et hoida ära taimeviiruse tomati-pruunmädaniku liitu sissetoomine ja seal levimine ning tunnistatakse kehtetuks rakendusotsus (EL) 2019/1615 (ELT L 262, 12.8.2020, lk 6).
               
               
                  
                     (4)
                  
                        https://ec.europa.eu/food/animals/traces_en
               
            
      
    ---documentbreak--- 
      
         
         
            
               LISA
            
            
               Rakendusmääruse (EL) 2020/1191 lisa muudetakse järgmiselt.
            
            
               1)
                     Punkt 2 asendatakse järgmisega:
            
            
               „2.
                     Proovivõtukavad proovide võtmiseks muude kui määratletud taimekahjustaja suhtes teadaolevalt resistentsete liigi Capsicum spp. sortide määratletud taimedest
            
            
               Muude kui määratletud taimekahjustaja suhtes teadaolevalt resistentse liigi Capsicum spp. sortide määratletud taimede puhul kogutakse 200 lehte (eelistatavalt noored lehed taime tipus) tootmiskoha ja kultivari kohta.
            
            
               Sümptomitega taimede puhul võetakse analüüsimiseks proove vähemalt kolmest sümptomaatilisest lehest.“.
            
            
               2)
                     Punkti 4 pealkiri ja sissejuhatav lause asendatakse järgmisega: 
            
            
               „4. Muude kui määratletud taimekahjustaja suhtes teadaolevalt resistentse liigi Capsicum spp. sortide määratletud taimedel ning määratletud viljadel määratletud taimekahjustaja avastamise ja kindlakstegemise jaoks võetavate proovide analüüsimise meetodid 
            
            
               Muude kui määratletud taimekahjustaja suhtes teadaolevalt resistentsete liigi Capsicum spp. sortide määratletud taimedel ning määratletud viljadel määratletud taimekahjustaja avastamise jaoks proovide analüüsimisel kasutatakse ühte järgmistest meetoditest: “.